cyanic-selkie/wikianc huggingface dataset:
Մատանիների տիրակալը։ Մատանու եղբայրություն
Նկարահանման ընթացք
Նկարահանումներն ընթանում էին միաժամանակ մի քանի վայրերում և մեկ օրում նկարահանվում էր 3-4 րոպե տևողությամբ նյութ (սովորական լիամետրաժ ֆիլմի նկարահանումների ժամանակ նկարահանվում է 2-2,5 րոպե տևողությամբ նյութ), իսկ ռեժիսորը հետևում էր նկարահանումներին արբանյակային հաղորդակցության միջոցով։ Այդ ամենի դժվարությունն այն էր նաև, որ որոշ վայրերում նկարահանումներ կատարելու համար անհրաժեշտ էր ուղղաթիռներ, քանի որ այնտեղ ճանապարհներ չկային։ Ամեն օր նախաճաշին անձնակազմը օգտագործում էր 1460 ձու։ Բիլբո Բեգինսի ծննդյան տոնին պետք է ներկա լիներւ 144 հոբիթ, սակայն տնտեսելու նպատակով նկարահանվեց միայն 100 հոբիթ։
Արտաքին հղումներ
Կատեգորիա:2001 ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Անգլերեն ֆիլմեր Կատեգորիա:Մատանիների տիրակալը (ֆիլմաշար) Կատեգորիա:Ամերիկյան ֆիլմեր Կատեգորիա:Նյու Լայն Սինեմայի ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Նորզելանդական ֆիլմեր Կատեգորիա:Ամերիկյան կինոէպոպեաներ Կատեգորիա:Փիթեր Ջեքսոնի ֆիլմեր Կատեգորիա:Ջոն Ռոնալդ Ռուել Թոլքինի ստեղծագործությունների էկրանավորումներ Կատեգորիա:2000-ականների արկածային ֆիլմեր Կատեգորիա:Գրքերի էկրանավորումներ Կատեգորիա:Warner Bros. ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Պեպլումներ Կատեգորիա:Միջնադարի թեմատիկ ֆիլմեր Կատեգորիա:BAFTA մրցանակի դափնեկիրներ Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Անդրեա Ամմոն
Անդրեա Ամմոն, գերմանացի բժիշկ։ Հանդիսանում է հիվանդությունների կանխարգելման և վերահսկման եվրոպական կենտրոնի (ԵՄ-ում գործակալություն է, որի նպատակն է ամրապնդել Եվրոպայի պաշտպանությունը վարակիչ հիվանդություններից)  ներկայիս տնօրենը ։ Նա տեղեկացրել է Գերմանիայի կառավարությանը սուր շնչառական վարակների և գրիպի A ենթատեսակ՝ H2N2-ի բռնկման մասին։
Վաղ կյանք և կրթություն
1996 թվականին Ամմոնն ավարտել է Մյունխենի համալսարանի բժշկության դոկտորանտուրան, որտեղ նա ուսումնասիրել է լյարդի մետաստազ ունեցող և պալիատիվ թերապիա անցնող մարդկանց կյանքի որակը ։
Կարիերա
1996 թվականին Ամմոնն աշխատանքի է անցել Բեռլինի Ռոբերտ Կոխի անվան ինստիտուտում։ 2002-2005 թվականներին նա ղեկավարել է վարակիչ հիվանդությունների համաճարակաբանության ամբիոնը ։ Ռոբերտ Կոխի անվան ինստիտուտում Ամմոնը Գերմանիայում բռնկումների հսկողության ազգային համակարգի պատասխանատուն էր՝ համակարգելով  սուր շնչառական վարակների և գրիպի A ենթատեսակ՝ H2N2-ի դեմ տարվող աշխատանքները ։ Իր հետազոտության արդյունքում նա պարզեց, որ  հարուցիչը հիմնականում փոխանցվում է օդակաթիլային ճանապարհով․ վարակվածներն այդ վարակը կարող են փոխանցել իրենց հիվանդության սիմպտոմատիկ փուլերի ընթացքում ։
2005 թվականին Ամմոնը միացավ Հիվանդությունների կանխարգելման և վերահսկման եվրոպական կենտրոնին (ECDC), որտեղ նշանակվեց վերահսկողության ղեկավար ։ Նա ՀԿՎԵԿ-ի առաջին աշխատողներից էր և այդ ժամանակվանից ի վեր նրան նկարագրել են որպես «գործիք» վերահսկողության ռազմավարության հաստատման գործում ։ ՀԿՎԵԿ-ն նպատակ ունի ստանդարտացնել վարակի վերահսկումը Եվրոպական միությունում ՝ ապահովելով հետևողական պրակտիկա անդամ երկրների վերահսկողության ցանցերում։ Որպես այդպիսին նա պատասխանատու էր եվրոպական դիտորդական համակարգի (TESSy)՝ Եվրոպական Միության համար տվյալների հավաքագրման և միասնական համակարգի ձևավորման համար ։ TESSy ընկերությունը գործարկվել է 2008 թվականի ապրիլին ։
Ծանոթագրություններ
Կատեգորիա:Գերմանացի բժշկուհիներ Կատեգորիա:Մյունխենի համալսարանի շրջանավարտներ Կատեգորիա:Կորոնավիրուսի հետազոտողներ
Վերմիկ Եփրեմյան
Վերմիկ Հմայակի Եփրեմյան (1924, գ. Հայկավան - ), հայ բժիշկ, Երկրորդ աշխարհամարտի մասնակից, ՀԽՍՀ վաստակավոր բժիշկ (1960):
Կենսագրություն
1940 թվականին ավարտել է հարևան Արմավիր գյուղի միջնակարգ դպրոցը։ Նույն թվականին ընդունվել է Երևանի բժշկական ինստիտուտը։ 1944 թվականին նորավարտ զորակոչվել է բանակ։ Որակավորվել է Մոսկվայի Ա. Վ. Վիշնևսկու անվան կլինիկայում գործող վիրաբուժական դասընթացներում և մեկնել է ռազմաճակատ։ 65-րդ բանակի բուժստորաբաժանումներից մեկում (2-րդ բելոռուսական ռազմաճակատ) եղել է վիրաբույժ։
Պարգևատրվել է Աշխատանքային կարմիր դրոշի շքանշանով (1970), մեդալներով ու պատվոգրերով ։
Ծանոթագրություններ
Կատեգորիա:Հայ բժիշկներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Երևանի պետական բժշկական համալսարանի շրջանավարտներ Կատեգորիա:ՀԽՍՀ վաստակավոր բժիշկներ Կատեգորիա:Աշխատանքային կարմիր դրոշի շքանշանի ասպետներ
Մոտոլիու դե Սեգառա
Մոտոլիու դե Սեգառա (Montolíu de Segarra, Montoliu de Segarra, Montoliu de Segarra), մունիցիպալիտետ Իսպանիայում, գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Սեգառա շրջանում։ Տարածքը կազմում է 29,5 կմ²։ Բնակչությունը՝ 197 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր
Պորտո Էմպեդոկլե
Պորտո Էմպեդոկլե (Porto Empedocle), կոմունա Իտալիայում, Սիցիլիա մարզի Ագրիջենտո գավառում ։
Բնակչությունը կազմում է 15828 մարդ, բնակչության խտությունը կազմում է 688 մարդ/կմ²։ Զբաղեցնում է 23 կմ² մակերես տարածք։ Փոստային ինդեքսն է՝ 92014։ Հեռախոսային կոդը՝ 0922։
Բնակավայրի հովանավորն է սուրբ Ջերլանդոն։ Բնակավայրի տոնը նշվում է փետրվարի 25-ին։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
Աուքեյ Քոլինզ
Աուքեյ Քոլինզ (Aukai Collins), կրել է նաև Աբու Մուջահիդ (Abu Mudjahid անվանումը, ), ամերիկացի մոջահեդ, ԱՄՆ քաղաքացի։
Կենսագրություն
Ծնվել է իռլանդական ծագմամբ քրիստոնեական ընտանիքում ։ Ավարտել է միջնակարգ դպրոցի իններորդ դասարանը ։ 15 տարեկանում եղել է Սան Դիեգոյի ավազակախմբերից մեկի անդամ, գողության համար հայտնվել անչափահասների գաղությում, որտեղ ավագ բանտարկյալների ազդեցության տակ 18 տարեկանում ընդունել իսլամ   ։
1993 թվականին մեկնել է Պակիստան, որտեղ միացել է մոջահեդներին։ Ուսումնառություն ստանալու նպատակով՝ ուղարկվել է Աֆղանստան՝ Խալիդ բին Վհալիդի վերապատրաստական կենտրոն։ Վերջինս Ալ-Կաիդայի վերապատրաստական կենտրոններից մեկն էր, որտեղ նա վերապատրաստվել և ծանոթացել է Ահմեդ Օմար Սաիդ Շեյխի հետ   ։ 1995-1996 թվականներին Խատաբի հրամանատարության տակ մարտնչել է Չեչնիայում, որտեղ կորցրել է իր աջ ոտքը՝ պայթելով ականի վրա։ Մտերիմ է եղել նաև Շամիլ Բասաևի հետ    ։ 1996 թվականից, երեք տարի շարունակ, համագործակցել է Կենտրոնական հետախուզական վարչության և Հետաքննությունների դաշնային բյուրոյի հետ.
Կոսովոյի ազատագրման բանակի կազմակում կռվել է Կոսովոյում (տվյալներից մեկի համաձայն մինչև 1995-1996 թվականների չեչենական պատերազմը, մեկ այլ տվյալի համաձայն՝ չեչենական պատերազմից հետո)   ։ 1999 թվականին մասնակցել է Երկրորդ չեչենական պատերազմ    ։
Քոլինզը «Իմ ջիհադը․ ամերիկացի մոջահեդի զարմանալի ճանապարհորդության իրական պատմությունը Ուսամա բեն Լադենի վերապատրաստման ճամբարներից դեպի ՀԴԲ-ի և ԿՀՎ-ի հետ հակաահաբեկչական գործունեության» գրքի հեղինակն է, որը հրատարակվել է 2002 թվականի հունիսին  ։ 2003 թվականին գիրքը հրատարկվել է «Իմ ջիհադը․ մի ամերիկացու ճանապարհորդությունը Ուսամա բեն Լադենի աշխարհով՝ ամերիկյան կառավարության գաղտնի լրտեսի կարգավիճակում»։ Համաձայն Քոլինզի գրքում առկա տեղեկատվության և նրա հարցազրույցներից մեկում, 1998 թվականին Քոլինզը, հետևելով Արիզոնայում գործող արաբների խմբին, ՀԴԲ-ին է փոխանցել 2001 թվականի սեպտեմբերի 11-ի ահաբեկչիցներից մեկի՝ Հենի Հենջորի տվյալները։ ՀԴԲ-ն մի քանի անգամ հերքել է այս հայտարարությունը, սակայն հաստատել, որ Քոլինզը եղել է Արիզոնայում ՀԴԲ-ի տեղեկատվություն տրամադրողներից մեկը։ Կա վկայություն, համաձայն որի Քոլինզն առաջարկել է Արիզոնայում ստեղծել կեղծ ահաբեկիչների վերապատրաստման կենտրոն ։
Բրուքինգի համալսարանի սեմինարներից մեկում հանդես է եկել որպես ահաբեկչության դեմ պայքարի փորձագետ ։
Ապրել է Բալթիմորում ։ Ամուսնացած է եղել, ունեցել մեկ որդի և երկու դուստր։ Դուստրերից մեկն ունեցել է Զուլիհան Էլիխադժիևայի խորթ քրոջից՝ Այշաթից ։
Մահացել է 2016 թվականի հուլիսի 19-ին Կալիֆոռնիայի Օուշենսայդ քաղաքում, սեպսիսից ։
Գրականություն
Կատեգորիա:Ամերիկացի գրոհայիններ Կատեգորիա:Ամերիկացի վավերագիրներ Կատեգորիա:Ամերիկացիներ իռլանդական ծագմամբ
Ներկված թռչուն
«Ներկված թռչուն» (Nabarvené ptáče), չեխ ռեժիսոր Վացլավ Մարհուլի չեխ-սլովակ-ուկրաինական ֆիլմը։ Այն լեհ և ամերիկացի գրող Եժի Կոսինսկու համանուն վեպի էկրանավորումն է ։ Առաջին ֆիլմն է, որում օգտագործվել է միջսլավոնական լեզուն  ։ Ֆիլմի պրեմիերան կայացել է 2019 թվականի մայիսի 12-ին ։
Սյուժե
Ցանկանալով պատերազմի ժամանակ իրենց երեխային փրկել հրեաների հետապնդումից՝ ծնողները նրան ուղարկում են Արևելյան Եվրոպայի գյուղ։ Նրա մորաքույրը, որն այդտեղ էր ապրում, անսպասելիորեն մահանում է, և երեխան ստիպված է լինում թափառել վայրի ու թշնամական աշխարհում, որտեղ տիրում էին միայն տեղական օրենքները։ Երեխան պայքարում է իր գոյատևման, իր հոգու և սեփական ապագայի համար ։
Արտադրություն
Ֆիլմի նկարահանումներն սկսվել են 2017 թվականին և տևել 16 ամիս։ Նկարահանումները տեղիեն ունեցել Չեխիայում (Կուրժիվոդի, Բռնո, Բռնոյի բանտ, Յոզեֆովե, Բեզդրուժիցե, Չերնոշին, Կացովե և Բոլետիցե ), Սլովակիայում (Վահ գետում), Լեհաստանում և Ուկրաինայում ։ Նկարահանման 100 օրերի ընթացքում ներգրավված է եղել 100 լոկացիա, նկարահանվել է 236 տեսարան, 1520 կադր և 3531 դուբլ ։ Կինոարտադրություննավարտվել է 2018 թվականի հոկտեմբերին ։
Բոլետիցեում ճակատամարտի մեծ տեսարանը նկարահանվել է ռեժիսորներ Ռադիմ Շպաչեկի և Վիտ Կարասի օգնությամբ ։
Բյուջե
Ֆիլմը 2016 թվականին ուկրաինական կողմից 9,588 միլիոն գրիվնա ֆինանսական օգնություն է ստացել։ Ընդհանուր բյուջեն կազմել է 159 միլիոն չեխական կրոնա ։
Լեզուներ
Ֆիլմում հիմնականում օգտագործվում է չեխերենը, սակայն որոշ տեսարաններում օգտագործվում են գերմաներեն, ռուսերեն, ինչպես նաև միջսլավոնական լեզուն ։
Արտաքին հղումներ
Կատեգորիա:2019 ֆիլմեր Կատեգորիա:Չեխական ֆիլմեր Կատեգորիա:Ուկրաինական ֆիլմեր Կատեգորիա:Սլովակյան ֆիլմեր Կատեգորիա:Լեհական ֆիլմեր Կատեգորիա:Ֆիլմեր Հոլոքոստի մասին
Միզագոյացում
Միզագոյացումն իրականանում է երիկամային մարմնիկի պատիճում կծիկի մազանոթների և պատիճի պատերի միջև, որոնք ֆիլտրի դեր են կատարում։ Պատիճի մազանոթներում արյան ճնշումն ավելի բարձր է, քան մարմնի մյուս մազանոթներում, որի պատճառով ֆիլտրման ուժն ավելի մեծ է, և պատիճի խոռոչի մեջ է անցնում արյան պլազման իր բաղադրամասերով, բացի սպիտակուցներից։ Ֆիլտրված հեղուկը կոչվում է առաջնային մեզ։ Օրական առաջանում է 150-170 առաջնային մեզ։ Այն պատիճից անցնում է միզային խողովակի մեջ։ Նրանց բարակ պատերն օժտված են ընտրողական թափանցելիությամբ, որի շնորհիվ առաջանային մեզից ջրի մեծ մասը և օրգանիզմի համար պիտանի նյութերը հետ են ներծծվում արյան մեջ։ Որոշ նյութեր (օրինակ գլյուկոզը) ամբողջությամբ հետ են ներծծվում, որոշները՝ մասնակի, իսկ երրորդները (օրինակ միզանյութը) համարյա հետ չեն ներծծվում։ Մնացած քիչ քանակով ջուրը և օրգանիզմի համար ոչ պիտանի նյութերը միասին կազմում են երկրորդային մեզը, որը հոսում է բրգի խողովակի մեջ և պտկիկների անցքով լցվում բաժակների և ապա՝ երիկամի ավազանի մեջ։ Երիկամային մարմնիկի խողովակի մեջ կարող են արտազատվել նաև օրգանիզմ մտած դեղանյութեր, ներկեր և այլն։ Մեկ օրվա ընթացքում առաջանում է 1,5-2 լ երկրորդային մեզ։
Մեզը թափանցիկ, դեղնավուն հեղուկ է, որի 96 %-ը ջուր է, իսկ 4 %-ը չոր նյութ։ Մեզով հեռանում են ջրի, հանքային աղերի ավելցուկը, միզանյութ, միզաթթու, ֆոսֆատներ և ուրիշ նյութեր։
Երիկամային ավազանը խոռոչ է, որից սկիզբ է առնում միզածորանը։ Երիկամներից մեզը երկու միզածորաններով լցվում է միզապարկի մեջ։
Միզապարկը մկանային կառուցվածքով պարկանման օրգան է, տեղավորված է կոնքի խոռոչում։ Միզապարկից սկիզբ է առնում միզուկը, որի վրա կան մկանային երկու հաստացումներ՝ սեղմաններ։
Միզագոյացման կարգավորումը
Երիկամների աշխատանքը կարգավորվում է վեգետատիվ նյարդային համակարգի միջոցով։ Այդ համակարգի սիմպաթիկ բաժնի ազդեցությամբ ուժեղանում է ջրի հետ ներծծումը, որի հետևանքով մեզը պակասում է։ Դա տեղի է ունենում երբ օրգանիզմում առկա է ջրի պակաս։ Վեգետատիվ նյարդային համակարգի պարասիմպաթիկ բաժինը թողնում է հակառակ ազդեցություն։ Միզագոյացման հումորալ կարգավորումը իրականացնում են մակուղեղը և մակերիկամի կեղևային շերտը։
Միզարձակում
Երիկամներում միզագոյացումը տեղի է ունենում անընդհատ, իսկ միզարձակումը ընդհատ պրոցես է, կատարվում է պարբերաբար։ Միզապարկի մեջ 200-300 մլ մեզ լցվելու դեպքում ձգվում են նրա մկանային պատերը։ Լորձաթաղանթում տեղավորված ընկալիչների գրգռումից ռեֆլեքսորեն կծկվում են նրա պատերի մկանները և թուլանում սեղմանների մկանները, որը հանգեցնում են միզարձակման։ Միզարձակման ռեֆլեքսային կենտրոնը տեղավորված է ողնուղեղի սրբանային հատվածում, որի գործունեությունը գտնվում է կենտրոնական նյարդային համակարգի բարձրագույն բաժնի՝ գլխուղեղի մեծ կիսագնդերի կեղևի միզազատման կենտրոնի հսկողության ներքո։ Այդ կենտրոնի գործունեության շնորհիվ մարդն ընդունակ է գիտակցորեն պահել կամ իրականացնել միզարձակումը։ Միզարձակման ողնուղեղային կենտրոնի որոշ ախտահարումների դեպքում միզարձակումը խանգարվում է։
Տես նաև
Կատեգորիա:Ուրոլոգիա
Կաբրերա (կղզեխումբ)
Կաբրերա (կղզեխումբ) (Archipiélago de Cabrera, Arxipèlag de Cabrera) - Միջերկրական ծովում ոչ մեծ կղզիների խումբ, մտնում է Բալեարյան կղզիների կազմի մեջ (Իսպանիա)։ Կղզիների խմբից ամենամեծը Կաբրերա կղզին է ։ Տեղակայված է Մալյորկա կղզուց 10 կմ հեռավորության վրա։
Կղզու բնությունը առանձնանում է հարուստ բուսականությամբ և ներկայացված է մեծ թվով բույսերի և կենդանիների տեսակներով (այդ թվում էնդեմիկ տեսակներով)։ Կաբրերա կղզեխմբի Ազգային պարկը հանդիսանում է ամբողջ կղզու մի մասը, որը բաց է բոլոր զբոսաշրջիկների համար։
Արտաքին հղումներ
Կատեգորիա:Իսպանիայի կղզիներ
Թոփալ Օսման
Թոփալ Օսման Աղա (թուրք.՝ Hacı Topal Osman Ağa, ), Օսմանյան կայսրության դաշտային հրամանատար։ Մասնակցել է 1912-1913 թվականների Բալկանյան պատերազմին, որտեղ վիրավորվել է ոտքից և ստացել «թոփալ» (կաղ) անվանումը։ Անմիջական մասնակցություն է ունեցել Սև ծովի հարավային ափերին բնակվող հայերի և հույների զանգվածային կոտորածներին։
Գործունեությունը
Առաջին համաշխարհային պատերազմի տարիներին, գտնվելով Սև ծովի պոնտական տարածաշրջանում, Թոփալ Օսմանն իր հրոսակախմբով մասնակցել է հայերի կոտորածներին  ։ 1915 թվականի գարնանը նա Տրապիզոնում արդեն իսկ անուն էր հանել տեղի հայ բնակչության ջարդերն իրականացնելով և ծովում նրանց խեղդամահ անելով  ։ Բացի այդ, հարստություն էր կուտակում հայերին պատկանող գույքի բռնագրավումից ։ Իր հրոսակախմբով Հատուկ կազմակերպության կազմում՝ մասնակցել է Արդվինի շրջակայքի հայերի տեղահանությանը։
Առաջին համաշխարհային պատերազմից հետո նա շարունակել է իր գործունեությունը սևծովյան տարածաշրջանում, այս անգամ թիրախ դարձնելով պոնտացի հույներին, որոնք այն ժամանակ ցանկանում էին ստեղծել անկախ Պոնտոսի պետությունը։ Ըստ Մուսթաֆա Քեմալ Աթաթուրքի վերջին կենսագիրի խոսքերի՝ Թոփալ Օսմանը հայերի և հույների էթնիկ խմբերի սադիստական մղումներ ունեցող մաքրագործն էր ։ Իր հրոսակախմբով նա պատասխանատու էր կտրված կոկորդների, կոտորածների, տեղահանումների, գույքի ոչնչացման և բռնագրավման, շորթումների, բռնաբարությունների և այլ ոճրագործությունների համար, որոնք նա կատարում էր և գյուղերում, և քաղաքներում (Սամսուն, Մարզվան, Կերասուն (Գիրեսուն), Տիրեբոլու, Ունյե, Հավզա և այլն) ։
Ազգային շարժմանը նպաստող աշխատանքի համար Թոփալ Օսմանը դարձել էր Աթաթուրքի հատուկ թիկնազորի հրամանատարը ։ 1923 թվականի մարտի 27-ին, Տրապիզոնի պատգամավոր Ալի Շյուքրյու Բեյի սպանությունը վերջ դրեց Թոփալ Օսմանի սանձարձակություններին։ Կարծիք կա, որ պատգամավորն սպանվել էր Աթաթուրքի դեմ քննադատական ելույթների համար ։ Այդ սպանությունը թշնամանք առաջացրեց Աթաթուրքի կառավարության և Տրապիզոնի բնակչության միջև ։
Թոփալ Օսմանի մարմինը թաղված է Կերասունի ամրոցում գտնվող պանթեոնում ։ 2007 թվականին Կերասունում կանգնեցվել է նրա հուշարձանը։
Ծանոթագրություններ
Կատեգորիա:Անձինք այբբենական կարգով Կատեգորիա:Օսմանյան ռազմական հանցագործներ Կատեգորիա:Թուրք ռազմական գործիչներ Կատեգորիա:Հայոց ցեղասպանության կազմակերպիչներ Կատեգորիա:Բալկանյան պատերազմներում Օսմանյան կայսրության ռազմական գործիչներ Կատեգորիա:Հույների ցեղասպանություն Կատեգորիա:Թուրքիայի պատմություն Կատեգորիա:Առաջին համաշխարհային պատերազմի օսմանյան մասնակիցներ Կատեգորիա:Օսմանյան կայսրության Հատուկ կազմակերպության անդամներ Կատեգորիա:Թուրքիայում հրազենից մահացածներ Կատեգորիա:Սպանվածներ
Պարասկովիևկա (գյուղ, Արտյոմովսկի շրջան)
Պարասկովիևկա (Парасковіївка), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Պարասկովիևկա գյուղում բնակվում էր 2 807 մարդ։
(8381) Հաուփտման
(8381) Հաուփտման (Hauptmann), աստերոիդ աստերոիդների հիմնական գոտում։ Հայտնաբերվել է 1992 թվականի սեպտեմբերի 21-ին Ֆրեյմուտ Բորնգենի կողմից Տաուտենբուրգում ։
Պարասկովիևկա (գյուղ, Արտյոմովսկի շրջան)
Արտաքին հղումներ
Կատեգորիա:Ուկրաինայի Դոնեցկի մարզի Արտյոմովսկի շրջանի բնակավայրեր Կատեգորիա:Ուկրաինայի գյուղեր
(8381) Հաուփտման
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Ֆրեյմուտ Բորնգենի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Էլիզաբեթ Բլեքմոր
Կենսագրություն և կարիերա
Էլիզաբեթ Բլեքմորը ծնվել է Ավստրալիայի Պերթ քաղաքում ։ Ավարտել է Արևմտյան Ավստրալիայի կատարողական արվեստի ակադեմիան։
Առաջին անգամ հեռուստատեսությունում հանդես է եկել 2008 թվականին։ Առավել հայտնի է «Լեգենդ փնտրողի մասին», «Վամպիրի օրագրերը» սերիալներում ունեցած դերերով  , ինչպես նաև «Չարագուշակ մեռյալները։ Սև գիրք» ֆիլմում  ։
2013 թվականին Բլեքմորը հասել է Հիթ Լեդջերի կրթաթոշակի մրցույթի եզրափակիչը, որը ստեղծվել է սկսնակ տաղանդավոր ավստրալիացի դերասանուհիներին օգնելու համար, որպեսզի նրանք հասնեն հաջողության Հոլիվուդում ։
Արտաքին հղումներ
Կատեգորիա:Ավստրալիացի դերասանուհիներ Կատեգորիա:21-րդ դարի դերասանուհիներ Կատեգորիա:Ավստրալիացի կինոդերասաններ
Հուգո Կապե
Հուգո Կապե (Hugues Capet, ), ֆրանկների արքան, ով կառավարել է 987 թվականից մինչ իր մահը` 996 թվական։ Հարստությունը, որը նա հիմնադրել է, անընդմեջ ղեկավարել է Ֆրանսիան 300 տարի։
Վաղ կարիերա
Հուգոն ծնվել է 941 թվականի ձմռանը և եղել է Հուգո Մեծի և Հեդվիգ Սաքսոնուհու որդին ։ Նրա պապն արքա Ռոբերտ Առաջինն էր ։ Նրա տատը Հերբերտ Առաջինի դուստր Բեատրիսն էր։ Այդպիսով նա Կառլոս Մեծի հինգերորդ ծոռն էր` Պիպին Իտալացու գծով ։
Երբ նա երիտասարդ էր, նա ստացել է «Կապե» (capet) մականունը` իր կրած ուսաթիկնոցի անվանումից։ Դրանք նրա գրաված աբբայությունների տարբերանշաններն էին ։
Ֆրանսիայի արքա
Երբ անժառանգ Լուի Հինգերորդը մահանում է, Ադալբերո Ռեյմսացին առաջարկում է Հուգո Կապեի թեկնածությունը։ Նա առաջարկում է, որ գահը չպետք է լինի ժառանգական իրավունքով, այլ` արքա պետք է լինի այն մարդը, ով լավագույնս կկատարի այդ աշխատանքը։ Սենլիսի վեհաժողովը համաձայնում է և ընտրում է Հուգոյին Ֆրանսիայի արքա ։ Կապեն թաղված է Սեն Դենիի դամբարանում։
Ընտանիք
Հուգո Կապեի կինը Վիլյամ III Աքվիտանացու դուստր Ադելաիդան էր։ Նրանց զավակներն էին.
Ծանոթագրություններ
Կատեգորիա:Ֆրանսիայի թագավորներ Կատեգորիա:Կաթոլիկ միապետներ
Միհրան Մեսրոպյանի առանձնատուն
Միհրան Մեսրոպյանի առանձնատուն (Mihran Mesrobian House), պատմական շինություն, որը գտնվում է ԱՄՆ-ի Մերիլենդ նահանգի Մոնտգոմերի շրջանի Չևի Չեյս քաղաքում։ Տան նախագիծը պատրաստել է Միացյալ Նահանգների մայրաքաղաք Վաշինգտոնում ու մերձակա տարածաշրջանում լայն ճանաչում ու համբավ ձեռք բերած ճարտարապետ Միհրան Մեսրոպյանը։ Դա միակ առանձնատունն է, որ նա նախագծել է իր և իր կնոջ՝ Զաբելի համար ։ Մեսրոպյանն առավելապես համբավվել էր 1920-ականներին Beaux-Arts և 1930-ականներին՝ Art Deco ոճով արած նախագծերով, իսկ իր տան համար ընտրել է Art Moderne ոճը։ Նրա նախագծի հիման վրա շինարարությունն իրականացվել է 1941 թվականին։ Կառույցն առանձնանում է հարևանությամբ գտնվող շենքերից, որոնք կառուցված են ավանդական  ոճով։ Տան համար Մեսրոպյանի ավելի վաղ արած նախագծերում արտացոլված է «շատ ավելի արմատական, մոդեռնիստական դիզայն», բայց վերջնական տարբերակում նա ընդառաջել էլ «Chevy Chase Land Company-ի առավել պահպանողական մոտեցումներին» ։  Աղյուսով երեսպատված երկհարկանի կառույցն ունի ամուր հիմք և ընդարձակ նկուղ։ Այն աչքի է զարնում ասիմետրիկ զանգվածով, սպիտակեցված աղյուսով, որը բետոն է հիշեցնում, ապակե բլոկատիպ պանելներով, երկրորդ հարկում գտնվող արևային գավիթով և ցածր տանիքով։ Մեսրոպյանի նախագծերով են արվել նաև դասական ձուլածո դեկորատիվ տարրերով աղյուսե բլոկը և պարագծային պարիսպն ու դարպասը։
Մեսրոպյանն այս տանն է ապրել մինչև իր մահը, որը տեղի է ունեցել 1975 թվականին։ Շինությունը 2017 թվականին գրանցվել է Պատմական վայրերի ազգային ռեգիստրում/ գրանցամատյանում ։
Ծանոթագրություններ
Կատեգորիա:Պատմական հուշարձաններ Կատեգորիա:Ճարտարապետություն
Ամիոդարոն
Ամիոդարոն, հակաառիթմիկ դեղորայք, որն օգտագործվում է սրտի մի շարք առիթմիաների բուժման և կանխարգելելման համար ։ Դրանք ներառում են փորոքային տախիկարդիան (ՓՏ), փորոքային ֆիբրիլյացիան (ՓՖ), լայն կոմպլեքսներով տախիկարդիան, ինչպես նաև նախասրտերի ֆիբրիլյացիան և վերփորոքային պարոքսիզմալ տախիկարդիաները ։ Սակայն, սրտի կանգի փաստերը սակավ են ։ Ամիոդարոնը կարող է ներմուծվել բերանացի, ներերակային և ներոսկրային ։ Բերանացի տրման դեպքում էֆեկտի հասունացումը կարող է տևել մի քանի շաբաթներ ։
Հիմնական կողմնակի էֆեկտները ներառում են՝ հոգնածություն, դող, սրտխառնոց, փորկապություն ։ Քանի որ Ամիոդարոնն ունի լուրջ վտանգավոր կողմանկի էֆեկտներ, այն խորհուրդ է տրվում միայն գրանցված փորոքային առիթմիաների ժամանակ ։ Լուրջ կողմանակի էֆեկտները ներառում են ինտերստիցիալ պնևմոնիտը, լյարդի ախտահարումը, առիթմիաները, տեսողության խանգարումները, վահանաձև գեղձի ախտահարումը և մահը ։ Հղիության և կրծքով կերակրման ժամանակ օգտագործման դեպքում կարող է առաջացնել խնդիրներ երեխայի մոտ ։ III դասի հակառիթմիկ դեղամիջոց է ։ Այն աշխատում է մասնակի մեծացնելով կարդիոմիոցիտների կրկին կծկման ժամանակը ։
Ամիոդարոնը հայտնաբերվել է 1961թ.-ին և կիրառվել բժշկության մեջ 1962թ.-ին կրծքավանդակում ցավի ժամանակ, որը հավանական սրտային ծագման էր ։ Այն դուրս եկավ շուկայից 1967թ.-ին կողմնակի էֆեկտների պատճառով ։ 1974թ.-ին հայտնաբերվեց նրա օգտկարությունը առիթմիաների ժամանակ և վերաինտեգրվեց ։ Այն ընդգրկված է Առողջապահության համաշխարհային կազմակերպության (ԱՀԿ) կարևոր դեղամիջոցների ցանկում, որպես էֆեկտիվ և անվտանգ դեղամիջոց առողջապահության համակարգում ։ Առկա է ջեներիկ դեղամիջոցի տեսքով ։ Զարգացող աշխարհում մեծածախ վաճառքի գինը 2014 թ.-ի դրությամբ սահմանված է օրական 0,06-0,26 ԱՄՆ դոլար ։ ԱՄՆ-ում այն վաճառվում է ամսական 100-200 ԱՄՆ դոլարի սահմաններում ։ 2016 թ.-ին այն եղել է ԱՄՆ-ում 198-րդ ամենաշատ նշանակված դեղորայքը `ավելի քան 2 միլիոն դեղատոմսով ։
Բժշկական կիրառում
Ամիոդարոնն օգտագործվում է ինչպես կյանքին սպառնացող սուր առիթմիաների, այնպես էլ քրոնիկ առիթմիաները ճնշելու համար:Այն օգտագործվում է և վերփորոքային, և փորոքային առիթմիաների դեպքում։
Սրտի կանգ
Դեֆիբրիլյացիան հանդիսանում է բուժման տարբերակ փորոքների ֆիբրիլյացիայի (ՓՖ) և առանց պուլս փորոքային տախիկարդիաների ժամանակ, որոնց արդյունքում դիտվում է սրտի կանգ։ Չնայած ամիոդարոն օգտագործում են շոկ-ռեֆրակտեր փորոքային ֆիբրիլյացիայի ժամանակ, օգուտի վերաբերյալ փաստերը քիչ են ։ Ամիոդարոնը չի բարելավում ապրելիությունը կամ դրական ելքերը սրտի կանգ ունեցած հիվանդների մոտ ։
Փորոքային տախիկարդիա
Ամիոդարոնը որոշ դեպքերում կարող է օգտագործվել փորոքային տախիկարդիաների բուժման համար:Փորոքային տախիկարդիայի հետևանքով ոչ ստաբիլ հեմոդինամիկայով անհատները ի սկզբանե չպետք է ստանան ամիոդարոն:Այս անհատներին պետք է կատարել կարդիովերսիա։
Ամիոդարոնը կարող է օգտագործվել ստաբիլ հեմոդիանամիկայով փորոքային տախիկարդիաների ժամանակ:Այս դեպքում ամիոդարոնն օգտագործվում է անկախ անահատի սրտի ֆունկցիայից և փորոքայի տախիկարդիայի տեսակից:Այն կարող է օգտագործվել մոնոմորֆ փորոքային տախիկարդիաների ժամանակ,բայց հակացուցված է պոլիմորֆ փորոքային տախիկարդիայով անհատներին,քանի որ այն ասոցացված է QT ինտերվալի երկարացման հետ,որն ավելի կխորանա հակաառիթմիկ դեղամիջոցներից ։
Նախասրտերի ֆիբրիլյացիա
Անհատները, որոնց կատարվել է սրտի բաց վիրահատություն, հետվիրահատական շրջանի առաջին մի քանի օրվա ընթացքում ունեն նախասրտերի ֆիբրիլյացիայի զարգացման բարրձր ռիսկ։ ARCH հետազոտությունը ցույց տվեց նախասրտերի ֆիբրիլյացիայի դեպքերի քչացում կատարված սրտի բաց վիրահատությունից հետո պլացեբոյի հետ համեմատ` ամիոդարոնի ներերակային ներմուծման ժամանակ(2գ 2 օրվա ընթացքում) ։ Այնուամենայնիվ, կլինիկական հետազոտությունները ձախողեցին երկարատև բուժման էֆեկտիվության ցուցադրումը և ցույց տվեցին պոտենցիալ  վտանգավոր կողմանակի էֆեկտները,ինչպիսիք են թոքերի վնասումը։ Չնայած Ամիոդարոնի կիրառումը նախասրտերի ֆիբրիլյացիայի ժամանակ ՍԴՎ-ի կողմից հաստատված չէ,նման ձևով արդունավետ այընտրանքային տարբերակի բացակյության պատճառով։
Այսպես կոչված «նախասրտերի սուր ֆիբրիլյացիան» սահմանված՝ Էլեկտրոֆզիոլոգիայի և Ռիթմի Հյուսիսամերիկյան միության կողմից 2003թ.-ին,լավ է արձագանքում ամիոդարոնով կարճատև բուժմանը։ Սա ցույց է տրվել 17 ռանդոմիզացված հետազոտություններում,որոնցից հինգը ընդգրկված են պլացեբո խմբում։ Այս խմբում ծանր կողմնակի ազդեցությունների թիվը ցածր է։
Չնայած Ամիոդարոնի օգտագործումը նախասրտերի ֆիբրիլյացիայի ինտենսիվ թերապիայում դեռ որոշված չէ, բայց այն կարող է նախընտրելի լինել հաստատուն հոսանքով կարդիովեսիային չհամապատասխանող և հեմոդինամիկ անկայուն հիվանդների համար։ Այս դերում ամիոդարոնը խորհուրդ է տրվում Մեծ Բրիտաննիայի կառավարության Կլինիիկական հմտության և Առողջապահության  Ազգային ինստիտուտի կողմից։։
Հակացուցումներ
Հղիներին և հավանական հղիներին խստիվ խորհուրդ է տրվում չօգտագորել ամիոդարոն։ Քանի որ այն կարող է անցնել կրծքի կաթի մեջ,ամիոդարոն ստացող կանանց խորհուրդ է տրվում դադարեցնել կրծքով կերակրումը։
Նախնական ընկճված թոքային ֆունկցիայով անհատները պետք է խիստ հսկվեն,եթե նախաձեռնված է ամիոդարոնով թերապիա։
Ամիոդարոնը պետք չէ տալ նորածիններին,քանի որ նրա կազմի մեջ մտնող բենզիլ ալկոհոլը կարող է առաջացնել պոտենցիալ մահացու «գասփինգ համախտանիշ» (հևոցի համախտանիշ) ։
Ամիոդարոնը կարող է խորացնել դիգիտալիսային ինտոքսիկացիաjով պայմանավորվոծ առիթմիաները։
Թոքեր
Ամիոդարոնի կողմնակի էֆեկտները ներառում են թոքերի տարբեր ախտհարումներ ։ Ամենալուրջ էֆեկտը թոքերի ինտերստիցիալ հիվանդությունն է։ Ռիսկի գործոնները ներառում են բարձր կուտակային դոզաները,ավելի քան 400մգ օրական, 2 ամիս և ավել օգտագործումը, մեծ տարիքը, նախկինում առկա թոքային խնդիրները։ Որոշ հիվանդների մոտ նշվում է թոքերի ֆբրոզի զարգացում առաջին շաբաթից,մինչդեռ այլ հիվանդների մոտ չի առաջանում տարիների շարունակական կիրառման դեպքում։ Փորձը ցույց է տալիս, որ թոքային անբավարարությամբ հիվանդների մոտ պետք է խուսափել ամիոդարոնի կիրառումից, եթե հնարավոր է։
Ամիոդարոնի կիրառման ընթացքում առաջացած թոքային ախտահարման հայտնաբերման ամենասպեցիֆիկ թեստը (CO-ի դիֆուզիոն դուրս բերում) է, որը կտրուկ իջնում է թոքային ֆունկցիոնալ թեստավորման ժամանակ։
Վահանագեղձ
Ամիոդարոնի ազդեցությամբ պայմանավոված վահանաձև գեղձի ֆունկցիայի շեղումները կրում են ընդհանուր բնույթ։ Հնարավոր է գեղձի և թերֆունյցիա, և գերֆունկցիա։
Ամիոդարոնը կառուցվածքային նման է թիրոքսինին և պարունակում է յոդ։ Այս երկու գործոնները նպաստումմ են ամիոդարոնի ազդեցությանը գեղձի ֆունկցիայի վրա ։ Ամիոդարոնն ունի նաև հակաթիրեոիդ էֆեկտ, Վոլֆ-Չայկոֆի ազդեցությամբ, իր մոլեկուլում մեծ քանակով  յոդի պարունակության շնորհիվ, որը պատճառ է հանդիսանում բրադիկարդիայով և առիթմիաներով հատուկ «սրտային հիպոթիրեոիդիզմի» զարգացման ։
Վահանաձև գեղձի ֆունկցիան պետք է ստուգել առնվազն վեց ամիսը մեկ ։
Վահանագեղձի կողմից կլանման ն չափումները (I-123 կամ I-131),որոնք օգտագործվում են տարբերակելու համար հիպերթիրեոզի պատճառները, ընդհանուր առմամբ վստահելի չեն ամիոդարոն ստացող հիվանդների մոտ։ Ամիոդարոնում յոդի բարձր պարունակության հաշվին թիրոեիդ գեղձերը հագեցած են։ Այնուամենայնիվ, ռադիոակտիվ յոդի կլանումը (ռադիակտիվ յոդի կլանման տեստ) կարող է օգտակար մնալ ամիոդարոն ինդուկցված հիպերթիրեոզի ախտորոշման և հսկման համար։
Աչք
Եղջերաթաղանթում միկրոկուտակումները(cornea verticillata, ինչպես նաև անվանվում է vortex կամ whorl կերատոպաթիա) գրեթե միշտ առկա են(ավելի քան 90%) անահատների մոտ,որոնք ստանում են ամիոդարոնը 6 ամսից ավել, հատկապես, երբ դոզան գերազանցում է 400մգ/օր։ Այս կուտակումները սովորաբար ոչ մի ախտանիշ չեն առաջացնում։ 10-ից 1-ը կարող է բողոքել մուգ կապույտ բծերից։ Առաջային սուբկապսուլյար ոսպնյակում կուրակումները համեմատաբար տարածված են (50%) ավելի բարձր դոզաների դեպքում (600մգ/օր –ից բարձր) 6 ամիս բուժումից հետո։ Ակնային նյարդի նևրոպաթիա, ոչ արտերիալ ակնային նյարդի առաջային իշեմիկ նևրոպաթիա համդիպում է 1-2% մարդկանց մոտ և այն դոզա կախյալ չէ ։ Հնարավոր են նաև ակնային սկավառակի բիլատերալ այտուց և տեսողական դաշտերի մեղմ ու դարձելի դեֆեկտներ։։ Ամիոդարոնի օգտագործման հետ կապված հնարավոր է նաև թարթիչների կորուստը
Լյարդ
Լյարդային ֆերմենտների խանգարումները հաճախ են հանդիպում ամիոդարոն ստացող հիվանդների մոտ։ Ավելի հազվադեպ հանդիպում են՝ դեղնախտ, հեպատոմեգալիա (լյարդի մեծացում) և հեպատիտներ (լյարդի բորբոքումը) ։
Ամիոդարոնի ցածր դոզաները նպաստել են պսևդոալկոհոլային ցիռոզին ։
Մաշկ
Ամիոդարոնի երկարատև կիրառումը (սովորաբար ավելի քան տասնութ ամիս) կապված է մաշկի լուսազգայուն կապույտ-մոխրագույն գունավորման հետ։ Այս հիվանդները պետք է խուսափեն արևի ազդեցությունից և օգտագործեն արևապաշտպան քսուկներ պատպանվելու ուլտրամանուշակագույն -Ա և -Բ ճառագայթներից։ Գունաթափումը կարող է դանդաղորեն բարելավվել դեղորայքի ընդհատմանը զուգընթաց, չնայած հնարավոր է նաև մաշկի գույնն ամբողջովին չվերականգնվի։
Նյարդաբանական
Ամիոդարոնով երկարատև բուժումն կապված է պերիֆերիկ նևրոպաթիաների հետ ։
Մակամորձի
Ամիոդարոնը երբեմն պատասխանատու է մակամորձու բորբոքման համար, բորբոքումը սովորաբար ասոցացված է բակտերիալ ինֆեկցիայի հետ,բայց կարող է նաև լինել ոչ բակտերիալ։ Ամիոդարոնը կուտակվում է օրգանի գլխիկում և կարող է պատճառ դառնալ միա- կամ երկկողմնաի բորբոքման։ Այն հակված է վերականգնման ամիոդարոնի դադարեցումից հետո ։
Գինեկոմաստիա
Ամիոդարոն ստացող որոշ տղամարդկանց մոտ հայտնաբերվել են գինեկոմաստիայի դեպքեր
Քաղցկեղ
2013թ․-ին հրատարակված հետազոտությունը ցույց տվեց ամիոդարոնի և քաղցկեղի ռիսկի բարձրացման հետ հնարավոր կապը, հատկապես տղամարդկանց մոտ,որը դոզա կախյալ է ։
Մետաբոլիզմ
Ամիոդարոնի նյութափոխանակությունը տեղի է ունենում լյարդում և կարող է ազդել բազմաթիվ այլ դեղերինյութափոխանակության վրա։ Այն փոխներգործում է դիօքսինի, վարֆարինի, ֆենիտոինի և այլ դեղորայքի հետ։ Ամիոդարոնի խոշոր մետաբոլիտը դիսէթիլամիոդարոնն է (DEA), որն ունի նաևհակաառիթմիկ հատկություններ։ Ամիոդարոնի նյութափոխանակությունը արգելակվում է գրեյպֆրուտի հյութով, ինչը բերում է արյան շիճուկում ամիադարոնի մակարդակ իբարձրացման։
2008 թ. Օգոստոսի 8-ին ՍԴՎ-ն նախազգուշացրել էր ռաբդոմիոլիզի մասին, որը կարող էր բերել երիկամային անբավարարության կամ մահվան սիմվաստատինի և ամիոդարոնի միասին կիրառելու դեպքում։ Այս փոխներգործությունը դոզա-կախյալ է, առաջանում է, երբ սիմվաստատինի դեղաչափը գերազանցում է 20մգ-ը։ Պետք է խուսափել այս դեղամիջոցների համադրությունից, հատկապես սիմվաստատինի բարձր դոզանների դեպքում ։
Փոխազդեցություններ
Ամիոդարոնը ուժեղացնում է վարֆարինի ազդեցությունը ` արգելակելով և (Ս), և (Ռ) վարֆարինների քլիրենսը։ Վարֆարին և Ամիոդարոն ստաացող անհատների մոտ պետք է կորեկցվեն Վարֆարինի դոզաները կախված Ամիոդարոնի դոզայից, ինչպես նաև որոշել հակակոագուլյացիոն վիճակը (որոշվում է պրոթրթմբինային ժամանակը՝ PT և միջազգային նորմալիզացված հարաբերակցությունը՝ INR։ Վորֆարինի դոզայի կրճատումը կատարվում է հետևյալ ձևով. 40% կրճատում, եթե ամիադարոնի դոզան 400 մգ է օրական, 35% կրճատում, եթե ամիադարոնի դոզան 300 մգ է օրական, 30% կրճատում, եթե ամիոդարոնի դոզան կազմում է 200 մգ օրական և 25% կրճատում, եթե ամիադարոնի դոզան 100 մգ է օրական։ Ամիոդարոնի ազդեցությունը վորֆարինի կոնցենտրացիաների վրա կարող է նկատվել բուժման սկսվելուց մի քանի օր հետո, սակայն փոխներգործությունը չի կարող հասնել առավելագույնի յոթ շաբաթվա ընթացքում։
Ամիոդարոնը արգելակում է Ցիտոքրոմ P450 իզոսոմային խմբի գործունեությունը։ Սա նվազեցնում է բազմաթիվ դեղորայքի քլիրենսը, որոնք են․
2015 թ.-ի մարտին Գիլադի գիտություններ-ը հաղորդում է տվել, որով առողջապահական ծառայություններ մատուցողներին զգուշացնում էին մոտ 9 հիվանդների մասին, որոնք սկսեցին ստանալ հեպատիտ C-ի բուժման համար նախատեսված դեղորայքներ (լեդիփասվիր/ սոֆոսբուվիր) կամ (սոֆոսբուվիր) Ամիոդարոնի հետ միասին, Daklinza (դակլատասվիր) կամ Olysio (սիմեպրավիր) ստացողների մոտ զարգացել է դանդաղասրտություն և նրանցից մեկը մահացել է սրտի կանգից։ Երեքը պահանջում էին սրտի կաթված տեղադրել։ Գիղադ-ը խորհուրդ չի տվել կատարել կոմբինացիաներ և նշել է, որ արտադրանքը կթարմացվի ։
Արտազատում
Արտազատումը հիմնականում կատարվում է լյարդային ուղիով, երիկամներով գրեթե չի էլիմինացվում։ Ամիոդարոնի կիսադուրսբերման ժամանակը միջինում 58 օր է ( 25-100 օր), ակտիվ մետաբոլիտինը (դիսէթիլամիոդարոն)՝ 36 օր։ Ամիոդարոնի և նրա ակտիվ մետաբոլիտի 10-50% անցնում է պլացենտայով և կրծքի կաթով։ Ամիոդարոնը և նրա ակտիվ մետաբոլիտը կուտակվում են ճարպային հյուսվածքում և լավ արյունամատակարարում ունեցող օրգաններում (օրինակ՝ լյարդ, թոքեր) հետևաբար, եթե անհատը մշտապես ընդունել է Ամիադարոն, ապա նրա դադարացրեցումից հետո դեռևս շաբաթներ և ամիսներ շարունակ մնում է օրգանիզմում։
Ազդեցության մեխանիզմ
Ամիոդարոնը դասվում է III դասի հակաառիթմիկ դեղորայքի շարքում և երկարացնում է սրտի գործողության պոտենցիալի 3-րդ փուլը՝ ռեպոլյարիզաիան, որտեղ սովորաբար նվազում է կալցիումի թափանցելիությունը և ավելացնում կալիումի թափանցելիությունը։ Այն ունի բազմաթիվ այլ էֆեկտներ, որոնցով նման է Iա, II և IV դասերի հակաառիթմիկներին։
Ամիոդարոնը դանդաղեցնում է հաղորդականության արագությունը և երկարացնում է սինոատրիալ և ատրիովենտրիկուլյար հանգույցների ռեֆրակտեր շրջանը ։ Այն նաև երկարացնում է փորոքների միոկարդի, Հիսի խրձի և Պուրկինեի թելիկների ռեֆրակեր շրջանները, առանց հաղորդականության վրա ազդելու ։ Այսպիսով, Ամիոդարոնը երկարացնում է կարդիոմիոցիտների գործողության պոտենցիալի և ռեֆրակտեր շրջանի տևողությունը, համարվում է ոչ մրցակցային բետա-ադրեներգիկ արգելակիչ ։
Այն ունի նաև բետա-պաշարիչների և կալցիումի անտագոնիստների նման ազդեցություն սինոատրիալ և ատրիովենտրիկուլյար հանգույցների վրա․ ազդելով նատրումի և կալիումի անցուղիների վրա երկարացնում է ռեֆրակտեր շրջանը և ներսրտային հաղորդականության արագությունը։ Համարվում է, որ Ամիոդարոնը կարող է խորացնել երկար QT համախտանիշը ։
Ամիոդարոնը քիմիական կառուցվածքով նման է Թիրօքսինին (վահանագեղձի հորմոն), և նրա կապումը վահանագեղձի ռեցեպտորների հետ կարող է նպաստել ֆարմակոլոգիական և տոքսիկ ազդեցության ։
Պատմություն
1946 թվականին Կահիրեում աշխատելիս ռուս ֆիզիոլոգ Գլեբ ֆոն Անրեփը հայտնաբերեց ամիոդարոնի նախանյութի խելլինի կարդիոակտիվ ազդեցությունը ։ Խելլինը ստացվել է Khella կամ Ammi visnaga բույսերից, որոնք տարածված են Հյուսիսային Աֆրիկայում։ Անրեփը նկատեց, որ իր տեխնիկներից մեկի մոտ,ով օգտագործել էր խելլին կրծքահեղձուկային ախտանշանները բուժվել էին։ Հետո այն սկսեցին օգտագործել ոչ սրտային հիվանդություններ բուժելու համար։ Սա հանգեցրեց նրան, որ Եվրոպական դեղագործական ընկերությունները անջատեցին ակտիվ բաղադրիչ։ Ամիոդարոնը առաջին անգամ արտադրվել է 1961 թ-ին Բելգիայում Labaz ընկերության կողմից։ Եվրոպայում այն դարձել է հայտնի դեղամիջոց ստենոկարդիայի բուժման համար ։
Օքսֆորդի համալսարանի գիտությունների թեկնածու Բրամա Սինգը որոշեց, որ ամիոդարոնը և սոտալոլը ունեն հակաառիթմիկ հատկություններ և պատկանում են հակաառիթմիկ նյութերի նոր դասի ։ Այսօր ավելի մանրամասն է ուսումնասիրված ամիդարոնի և սոտալոլի ազդեցության մեխանիզմները։ Երկու դեզամիջոցներն էլ երկարացնում են գործողության պոտենցիալի տևողութունը, երկարացնելով ռեֆրակտեր շրջանը։
Սինգի աշխատանքների հիման վրա արգենտինացի բժիշկ Մաուրիսիո Ռոզենբաումը սկսեց ամիոդարոնը օգտագործել վերփորոքային և փորոքային առիթմիաների բուժման համար․ արդյունքները տպավորիչ էին։ 1970-ականների վերջերին ԱՄՆ-ի բժիշկները սկսեցին ամիոդարոնն օգտագործել կյանքին վտանգ սպառնացող առիթմիաների բուժման համար ։1980 թ.-ին ամիոդարոնն ամբողջ Եվրոպայում համարվում էր հակաառիթմիկ դեղորայք, սակայն ԱՄՆ-ում այն չհաստատվեց Սննդի և դեղերի վարահսկման կոմիտեի կողմից և բժիշկները ստիպված էին դեղորայքը ձեռք բերել Կանադայի և Եվրոպայի դեղագործական ընկերություններից։
Սննդի և դեղերի վարահսկման կոմիտեն չէր ցանկանում պաշտոնապես հաստատել ամիոդարոնի կիրառումը, քանի որ նախնական տվյալները ցույց էին տվել դեղամիջոցի լուրջ վնասակար կողմնակի ազդեցությունը թոքերի վրա ։ 1980-ականների կեսերին եվրոպական դեղագործական ընկերությունները սկսեցին ճնշում գործադրել Սննդի և դեղերի վարահսկման կոմիտենի վրա, որպեսզի պաշտոնապես հաստատեն ամիոդարոնի կիրառումը, հակառակ դեպքում նրանք հրաժարվում էին դեղորայք մատակարարել ամբողջ Եվրոպային։ ԵՎ 1985 թ.-ի դեկտեմբերին ամիոդարոնը պաշտոնապես հաստատվեցէ ՍԴՎ-ի կողմից, որպես հակաառիթմիկ դեղամիջոց ։ Ամիոդարոնը դարձավ այն դեղորայքներից մեկը,որոնց ՍԴՎ-ն ընդունել էր առանց ռանդոմիզացված հետազոտության արդյունքների։
Անուն
Ամիոդարոն բառը կարող է լինել նրա միջազգային քիմիական անվան հապավումը ․ (2-բութիլ-1-բենզոֆուրան-3-yl)-[4-[2-(դիէթիլամինո)էթօքսի]-3,5-դիիոդոֆենիլ]մեթանոն որտեղ ար- ը ֆիլիլի փոխարեն է։
Դեղաչափ
Ամիոդարոնը հասանելի է բերանացի և ներերակային ընդունման դեղաձևերով։
Ամիոդարոնը հասանելի է վաճառքային Պակերոն (արտադրվում է Upsher -Smith Laboratories, Inc.-ի կողմից ) և կորդարոն (արտադրված Wyeth-Ayerst Laboratories-ի կողմից) անվանումներով։ Ավստրալիայում և Նոր Զելանդիայում վաճառքային անունը Ատարակ է(արտադրված Alphapharm Pty Ltd-ի կողմից)։ Ավստրալիայում Կարդինորմ և Ռիթմիկ դեղերը ֆիրմային են, բայց կան նաև ջեներիկ տարբերակներ։ Հարավային Աֆրիկայում հայտնի է Արիկոր (արտադրվում է Winthrop-ի կողմից) անվանումով։ Հարավային Ամերիկայում այն հայտնի է, որպես Ատլանսիլ և արտադրվում է Roemmers ընկերության կողմից։
Հնդկաստանում ամիոդարոնի վաճառքային անունը Տախիրա է (արտադրվում է Cipla Pharmaceutical-ի կողմից)։ Այն նաև հասանելի է ամպուլների և սրվակների տեսքով։
Ամիոդարոնի դեղաչափը որոշվում է անհատական և առիթմիային համապատասխան։ Բերանացի ընդունման դեպքում կենսամատչելիությունը բավականին փոփոխական է։ Ներծծումը տատանվում է 22-95% սահմաններում։ Ներծծումը մեծանում է, երբ այն տրվում է սննդի հետ միասին ։
Կիրառում
Ամիոդարոնի ներերակային նեմուծումը կատարվում է կենտրոնական երակային կաթետերի միջոցով։ Այն ունի pH 4.08 ։ Եթե կիրառվում է ստանդարտ կոնցենտրացիայից՝ 900մգ/500մլ տարբերվող ձևով, ապա պետք է կիրառվի 0.22 միկրոն ֆիլտրի միջոցով՝ պրեցիպիտատը հիվանդին հասնելը կանխելու համար։ Ներերակային կիրառվող ամիոդարոնը հայտնի վեզիկանտ է (նյութ, որն առաջացնում է մաշկի սուր ռեակցիա՝ բշտեր, եղջերացան)։ 1 ժամից ավել տևողությամբ ներարկումների համար չի կարելի գերազանցել 2 մգ/մլ կոնցենտրացիան, եթե չի օգտագործվում կենտրոնական կաթետեր ։
Արտաքին հղումներ
Կատեգորիա:Առողջապահության համաշխարհային կազմակերպության հիմնական դեղեր Կատեգորիա:Ամիններ
Ալբաժես
Ալբաժես (Albagés, L'Albages, L'Albagés), մունիցիպալիտետ Իսպանիայում։ Մտնում է Լեյդա պրովինցիայի մաս կազմող Կատալոնիա համայնքի մեջ։ Մունիցիպալիտետը մտնում է Գարիգես համայնքի կազմի մեջ։ Զբաղեցրած տարածքը կազմում է 25,66 կմ2։ Բնակչությունը կազմում է 462 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի քաղաքներ
Ինդուկտիվ էֆեկտ
Ինդուկտիվ էֆեկտ- I, կովալենտ կապերի էլեկտրոնային խտության տեղաշարժը σ-կապերի շղթայով տեղակալիչների ազդեցության հետևանքով։ Այդ էֆեկտը ունի էլեկտրաստատիկ բնույթ և մարում է 3-4 կապ հետո (աստիճանաբար նվազում է)։ Տեղակալիչները, որոնք իրենց կողմ են ձգում էլեկտրոնային խտությունը, ցուցաբերում են բացասական ինդուկտիվ էֆեկտ (-I) և կոչվում են էլեկտրաակցեպտոր։ Այն տեղակալիչները, որոնց ազդեցության տակ էլեկտրոնային խտությունը տեղաշարժվում է դեպի σ-կապերի շղթան, ցուցաբերում են դրական ինդուկտիվ էֆեկտ՝ +I և կոչվում են էլեկտրադոնոր։ Մեկուսացված π-կապը, կամ միասնական π-էլեկտրոնային ամպը (բաց և փակ զուգորդված համակարգերում) կարող են հեշտությամբ բևեռանալ էլեկտրաակցեպտոր կամ էլեկտրադոնոր տեղակալիչների ազդեցության տակ։ Այս դեպքերում ինդուկտիվ էֆեկտը տարածվում է π-կապի վրա, և այդ ազդեցությունը նշում ենք Iπ։ Օրինակ՝ մեթիլ խումբը ցուցաբերում է +Iπ էֆեկտ, երբ կապված է sp2</tt> հիբրիդացված ածխածնի ատոմի հետ.
H3C→CH=CH2
π-կապերի բևեռացումը նշվում է կլոր սլաքով։CH3-խումբը հանդես է գալիս որպես էլեկտրադոնոր տեղակալիչ, բայց զուգորդման չի մասնակցում ։
Տես նաև
Կատեգորիա:Քիմիական կապեր Կատեգորիա:Օրգանական քիմիա
Չառլի Փլամեր
Չառլի Ֆոլկներ Փլամեր (Charlie Faulkner Plummer, ), ամերիկացի դերասան։ Վենետիկի կինոփառատոնի Մարչելլո Մաստրոյանիի մրցանակի դափնեկիր է։
Կենսագրություն
Չառլի Փլամերը ծնվել է Նյու Յորք նահանգի Փոքիփսի քաղաքում ՝ թատրոնի դերասանուհի Մայի Գեսթի և գրող Ջոն Քրիստիան Փլամերի ընտանիքում, և մեծացել է նույն նահանգի Քոլդ Սփրինգ բնակավայրում։ Չառլի Փլամերն ունի կրտսեր եղբայր՝ Ջեյմս։ Ընտանիքի հաճախակի տեղափոխումների պատճառով Չառլի Փլամերը սովորել է յոթ տարբեր դպրոցներում՝ երեքը՝ Լոս Անջելեսում, երկուսը՝ Նյու Յորք նահանգում, երկուսը՝ հենց Նյու Յորքում ։ Ծնողների ազդեցության տակ, որոնց մասնագիտությունը կապված է եղել թատրոնի հետ, Փլամերը դեռ վաղ մանկությունից սկսել է էպիզոդիկ դերեր խաղալ փոքր թատրոնների թատերական բեմադրություններում, իսկ արդեն 10 տարեկանում սկսել է նկարահանվել կարճամետրաժ ֆիլմերում։
2011 թվականին Չառլի Փլամերը նկարահանվել է գանգստերներին նվիրված «Ընդհատակյա կայսրություն» սերիալի ութ դրվագներում։ Այնուհետև նա խաղացել է ավելի քիչ հայտնի սերիալի՝ «Գրանիտե բնակարանների» բոլոր դրվագներում, և այդ ժամանակ էլ նա ստացել է առաջին էպիզոդիկ դերը ռեժիսոր Դևիդ Չեյզի «Մի անհետացիր» լիամետրաժ ֆիլմում։
2015 թվականին Փլամերը գլխավոր դեր է ստացել «Թագավոր Ջեք» անկախ ֆիլմում, որը ռեժիսոր Ֆելիքս Թոմփսոնի առաջնելութային աշխատանքն է։ Ֆիլմում Չառլին խաղացել է քաղաքի խուլ ծայրամասից դեռահասի դեր, որը փորձում է իրեն այցելած կրտսեր եղբոր վրա «լավ տղայի» տպավորություն թողնել, մոտիկից ծանոթանալ մի գեղեցիկ աղջկա հետ և գոյատևել խուլիգանների դեմ դիմակայություններում։
Ավելի ուշ Փլամերը եղել է «Սարդ-մարդ։ Տունդարձ» ֆիլմում Սարդ-մարդու դերի հավակնորդներից մեկը, սակայն այդ դերը, ի վերջո, բաժին է հասել Թոմ Հոլանդին   ։
Շատ ավելի հաջող էր Փլամերի մասնակցությամբ հաջորդ նախագիծը։ 2017 թվականին նա Ռիդլի Սքոթի «Աշխարհի բոլոր փողերը» քրեական թրիլլերում խաղացել Է միլիարդատեր Փոլ Գեթիի առևանգված ժառանգորդ Ջոն Փոլ Գեթի 3-րդի դերը։ Նկարահանման հրապարակում նրա խաղընկերներն էին Միշել Ուիլյամսը, Քրիստոֆեր Պլամմերը և Մարկ Ուոլբերգը։ Քանի որ Չառլի Փլամերը խաղացել է Փոլ Գեթիի թոռանը, որի դերը կատարել է Քրիստոֆեր Փլամերը, որոշ հեռուստադիտողների մոտ թյուրիմացություն է առաջացել, որ նրանք հարազատներ են նաև իրական կյանքում։ Իրականում Քրիստոֆեր Փլամերը նախագծում փոխարինել է Քևին Սփեյսիին, որի դերը, արդեն ամբողջությամբ մարմնավորած, ֆիլմից կտրել են սեռական ոտնձգությունների մեղադրանքների պատճառով։ Արդյունքում բոլոր տեսարանները, որոնցում խաղացել է 58-ամյա Սփեյսին, 10 օրվա ընթացքում կրկին նկարահանվել են 88-ամյա Քրիստոֆեր Փլամերի մասնակցությամբ, որը, քննադատների կարծիքով, հաջողությամբ է կատարել իր դերը։ Այսպիսով, նկարահանման հրապարակում երկու տարբեր Փլամերների ներկայությունը ի սկզբանե նախատեսված չէին։ Ֆիլմը թողարկվել է 2017 թվականի դեկտեմբերի 25-ին Միացյալ Նահանգներում և, ընդհանուր առմամբ, ստացել դրական արձագանքներ ։
Նույն տարում Փլամերը Էնդրյու Հեյգի «Ապավինեք Պիտային» դրամայում խաղացել է լքված պատանի Չառլիի դերը։ Ֆիլմի պրեմիերան կայացել է Վենետիկի միջազգային կինոփառատոնում, որտեղ ֆիլմը բարձր է գնահատվել քննադատների կողմից, իսկ Չառլի Փլամերը, որպես լավագույն երիտասարդ դերասան, պարգևատրվել է Մարչելլո Մաստրոյանիի մրցանակով։ Ֆիլմի անգլալեզու տարբերակը թողարկվել է 2018 թվականի ապրիլի 6-ին։
2018 թվականին Փլամերը Մարիսա Թոմեյի և Թիմոթի Օլիֆանտի հետ նկարահանվել է Ջոշուա Լեոնարդի «Տես իմ սիրտը» դրամայում, որը թողարկվել է 2018 թվականի հուլիսին, դեռևս միայն ռուսերենով։
2018 թվականի սեպտեմբերի դրությամբ՝ Փլամերն ունի 7 առաջիկա կամ ընթացքի մեջ գտնվող կինո-հեռուստանախագծեր։
Անձնական կյանք
Փլամերն ապրում է Նյու Յորքում։ Բուսակեր է ։ Դերասանական գործունեության հետ մեկտեղ Փլամերը սպորտի հանդեպ մեծ սիրո համար հավակնում էր դառնալ ֆուտբոլային մենեջեր։ Ատլանտա Ֆալկոնս ակումբի երկրպագու է ։
Ծանոթագրություններ
Կատեգորիա:Ամերիկացի կինոդերասաններ Կատեգորիա:Ամերիկացի հեռուստատեսային դերասաններ Կատեգորիա:21-րդ դարի դերասաններ Կատեգորիա:Ամերիկացի տղա երեխա դերասաններ
Դանիել Արանսուբիա
Դանիել Արանսուբիա, Դանի, հանդիսանում է իսպանացի պրոֆեսիոնալ ֆուտբոլիստ, ով խաղում է Մադրիդի Ատլետիկոյում որպես դարպասապահ։ 2000 թվականից մինչև 2008 թվականը հանդես է եկել Ատլետիկ Բիլբաոյում՝ անցկացնելով 162 խաղ։
Խաղացել է նաև Դեպորտիվո Լա Կորունյաում, որտեղ անցկացրել է 178 խաղ և դարձել մեկ գոլի հեղինակ՝ գլխի հարվածով գրավելով Ալմերիայի դարպասը փրկելով թիմին պարտությունից վերջին րոպեներին։ Արանսուբիան հայտավորված է եղել Իսպանիայի ազգային հավաքականի կազմում Եվրո 2004 թվականի ժամանակ և անցկացրել է մեկ խաղ։
Ծանոթագրություններ
Կատեգորիա:Իսպանացի ֆուտբոլիստներ Կատեգորիա:Սեպտեմբերի 18 ծնունդներ Կատեգորիա:1979 ծնունդներ Կատեգորիա:Ֆուտբոլի դարպասապահներ Կատեգորիա:Ատլետիկո Մադրիդի ֆուտբոլիստներ Կատեգորիա:Աթլետիկ Բիլբաոյի ֆուտբոլիստներ Կատեգորիա:Դեպորտիվո Լա Կորունյայի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:Լա Լիգայի ֆուտբոլիստներ
Պետրովսկոե (գյուղ, Արտյոմովսկի շրջան)
Պետրովսկոե (Петрівське), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Պետրովսկոե գյուղում բնակվում էր 16 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Արտյոմովսկի շրջանի բնակավայրեր Կատեգորիա:Ուկրաինայի գյուղեր
(8382) Մանն
(8382) Մանն (Mann), աստերոիդ աստերոիդների հիմնական գոտում։ Հայտնաբերվել է 1992 թվականի սեպտեմբերի 23-ին Ֆրեյմուտ Բորնգենի կողմից Տաուտենբուրգում ։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Ֆրեյմուտ Բորնգենի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դենի Քեյ
Դենի Քեյ (Danny Kaye, ծնունդով՝ Դեյվիդ Դանիել Կամինսկի, ),  ամերիկացի դերասան, երգիչ, կոմիկ։
Կենսագրություն
Դենի Քեյը ծնվել է 1911 թվականի հունվարի 18-ին Բրուքլինում՝ Ռուսական կայսրությունից եկած հրեա Յակով և Կլարա Կամինսկա ներգաղթյալների ընտանիքում  ։ Դերասանուհի Իդա Կամինսկայի զարմիկն է։ 13 տարեկանում, դպրոցը թողնելուց հետո, նա սկսել է աշխատել այսպես կոչված «Բորշտի գոտում»՝ Կատսկիլ լեռների առողջարանային հյուրանոցների ցանցում։ 1933 թվականին միացել է պարողներ Դեյվ Հարվիին և Քեթլին Յանգին։ Իր պրեմիերայի ներկայացման ժամանակ Քեյը կորցրել է հավասարակշռությունը, ինչը մեծապես զվարճացրել է հանդիսատեսին։ Ձախողումը նրա հետագա դերի մեկնակետն էր։
Քեյը դերասանական առաջին դեբյուտը կատարել է 1935 թվականին «Լուսինը Մանհեթենի վրա» (Moon Over Manhattan) կատակերգական կարճամետրաժ ֆիլմում։ 1941 թվականին՝ «Լեդին մթության մեջ» մյուզիքլի պրեմիերայից հետո նա դարձել է իսկական Բրոդվեյի աստղ։ Դերասանի առաջին գեղարվեստական ​​ֆիլմը 1944 թվականի «Միացիր բանակին» կատակերգությունն է։ Դրան հաջորդել է՝ «Հրաշք մարդ» (1945), «Ուոլթեր Միթիի գաղտնի կյանքը» (1947), «Հանս Քրիստիան Անդերսեն» (1952), «Սուրբ Ծնունդ» (1954) և այլ ֆիլմեր։
Քեյը երկու անգամ արժանացել է « Ոսկե գլոբուս » կատակերգության կամ մյուզիքլի լավագույն դերասան անվանակարգում «Ռիվիերայի վրա» (1951) և «Ես և գնդապետը» (1959) ֆիլմերի համար։ 1963-1967 թվականներին վարել է իր սեփական ծրագիրը՝ The Danny Kaye Show։ Նրա վերջին ելույթը 1986 թվականի «Ատամնաբույժը» դրվագի «Կոսբի շոու» (The Cosby Show) կատակերգական սերիալում էր։
Քեյը մի քանի անգամ հանդես է եկել որպես ՅՈՒՆԻՍԵՖ-ի դեսպան ։
Մահացել է 1987 թվականին՝ սրտի կաթվածից։ Նրանից մնացել է կինը՝ Սիլվիա Ֆայնը և դուստրը՝ Դենան։
Դենին Հոլիվուդի Փառքի ծառուղում  երեք աստղ ունի, կինոարտադրության զարգացման գործում ներդրած ավանդի համար՝ 6563, ռադիոյի զարգացման գործում ներդրած ավանդի համար՝ 6100 և երաժշտական ​​արդյունաբերության զարգացման գործում ներդրած ավանդի համար՝ 6800։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի երգիչներ Կատեգորիա:Ամերիկացի սցենարիստներ Կատեգորիա:Ամերիկացի երաժիշտներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կատակերգուներ Կատեգորիա:Պատվո լեգեոնի շքանշանի ասպետներ Կատեգորիա:20-րդ դարի ամերիկացի երգիչներ Կատեգորիա:Ամերիկացի տղամարդ թատերական դերասաններ Կատեգորիա:Սրտամկանի ինֆարկտից մահացածներ
Կիկի Կոգելնիկ
Կյանք և գործունեություն՝ 1960-ականներ
Կոգելնիկն իր կարիերան սկսել է Վիեննայի «Nächst St. Stephan» պատկերասրահում 1961 թվականին՝ ցուցադրելով վերացական աշխատանքներ։ Այդ ժամանակ նրա ստեղծագործությունների վրա իր ազդեցությունն է ունեցել Փարիզի դպրոցի ներկայացուցիչ Սերժ Պոլյակովը, բայց հետագայում նա գտել է իր եզակի ժանրը՝ շրջապատված Նյու Յորքի այն ժամանակվա փոփ արտով։ Վիեննայի գեղարվեստի ակադեմիայում աշխատելու տարիներին Կոգելնիկը Առնուլֆ Ռայների, Վոլֆգանգ Հոլեգայի, Յոզեֆ Միկլի, Մարկուս Պրաչենսկու և Մարիա Լասնիգի հետ միասին պատկանել է Սուրբ Ստեֆան պատկերասրահի (Galerie nächst St. Stephan) շուրջ համախմբված երիտասարդ ավանգարդ արվեստագետների շրջանակին։
Կոգելնիկը մտերիմ է եղել մեկ այլ վերացական էքսպրեսիոնիստի, ամերիկացի նկարիչ Սեմ Ֆրենսիսի հետ և նրա հետ ժամանակ է անցկացրել 1961 թվականին Նյու Յորքում և Կալիֆոռնիայի նահանգի Սանտա Մոնիկա քաղաքում։ Այնուհետև 1962 թվականին Կոգելնիկը տեղափոխվել է Նյու Յորք, որտեղ նա միացել է նկարիչների միասնական խմբին, որում ընդգրկված էին Ռոյ Լիխտենշտայնը, Կլես Օլդենբուրգը, Էնդի Ուորհոլը, Լարի Ռիվերսը, Թոմ Վեսելմանը, Ջոան Միտչելը, Ռոբերտ Ռաուշենբերգը և Ջասպեր Ջոնսը։